wickkiey/tamil-wikipedia-chunked huggingface dataset:
# சுந்தரவன மாவட்டம்

**சுந்தரவன மாவட்டம்** (*Sundarbans*), இந்தியாவின் மேற்கு வங்காள மாநிலத்தின் 24வது மாவட்டமாக இம்ம்மாவட்டம் அறிவிக்கப்பட்டுள்ளது. இராஜதானி கோட்டத்தில் உள்ள தெற்கு 24 பர்கனா மாவட்டம் மற்றும் வடக்கு 24 பர்கனா மாவட்டங்களின் தெற்குகில் உள்ள சுந்தரவனக்காடுகளின் பகுதிகளைக் கொண்டு சுந்தரவன மாவட்டம் நிறுவப்படுவதாக 28 நவம்பர் 2022 அன்று மேற்கு வங்க முதலமைச்சர் மம்தா பானர்ஜி முடிவு செய்துள்ளார். வங்காள விரிகுடாவை ஒட்டிய இம்மாவட்டத்தின் கடற்கரைகள் சதுப்புநிலக் காடுகளால் சூழப்பெற்றது. இம்மாவட்டத்தில் வங்காளப் புலிகள் அதிகம் உள்ளது.  
இம்மாவட்டத்தின் சுந்தரவனக்காடுகள் மற்றும் சுந்தரவனம் உயிர்க்கோளக் காப்பகம் இந்தியாவின் உலகப் பாரம்பரியக் களங்களில் ஒன்றான உள்ளது.
# சுந்தரவன மாவட்டம்

## குடியிருப்புகள்

சுந்தரவன மாவட்டத்தின் 102 வடிநிலத் தீவுகளில் 54 தீவுகளில் மட்டுமே மனிதர்கள் வாழ்கின்றனர். மீதம் உள்ள தீவுகள் காப்புக் காடுகளாக உள்ளது. 25,500 சதுர கிலோ மீட்டர் பரப்பளவு கொண்ட சுந்தரவன மாவட்டத்தில் ஏறத்தாழ 3.9 மில்லியன் மக்கள் வாழ்கின்றனர். டிசம்பர், 2011 கணக்கெடுப்பின்படி, இம்மாவட்டத்தில் 271 வங்காளப் புலிகள் வாழ்கிறது. இம்மாவட்டத்தின் கடற்கரைகள் புயல்களால் தொடர்ந்து மண் அரிப்பு ஏற்படுகிறது.
# சுந்தரவன மாவட்டம்

## கல்வி

- பங்கிம் சர்தார் கல்லூரி
- ஜிபந்தாலா ரோக்கியா மகாவித்தியாலயம்
- சுகந்தா கல்லூரி
- சுந்தர்வன ஹாஜி தேசரத் கல்லூரி
# சுந்தரவன மாவட்டம்

## இதனையும் காண்க

- வங்காளப் புலிகள்
- சுந்தரவனக்காடுகள்
- சுந்தரவனம் உயிர்க்கோளக் காப்பகம்
- உலக பாரம்பரியக் களங்களின் பட்டியல் - இந்தியா
# பாசிர்ஹத் மாவட்டம்

**பாசிர்ஹத் மாவட்டம்** (**Basirhat district**), இந்தியாவின் மேற்கு வங்காள மாநிலத்தின் 25வது மாவட்டமாக இம்ம்மாவட்டம் அறிவிக்கப்பட்டுள்ளது. இராஜதானி கோட்டத்தில் உள்ள வடக்கு 24 பர்கனா மாவட்டத்தின் வடக்குப் பகுதிகளைக் கொண்டு பாசிர்ஹத் மாவட்டம் நிறுவப்படுவதாக 28 நவம்பர் 2022 அன்று மேற்கு வங்க முதலமைச்சர் மம்தா பானர்ஜி முடிவு செய்துள்ளார். இதன் நிர்வாகத் தலைமையிடம் பாசிர்ஹத் நகரம் ஆகும்.
# பாசிர்ஹத் மாவட்டம்

## மாவட்டம் நிர்வாகம்

இம்மாவட்டம் பாசிர்ஹத், பதூரியா மற்றும் தாக்கி எனும் மூன்று நகராட்சிகளையும், ஒரு கணக்கெடுப்பில் உள்ள ஊர், 10 ஊராட்சி ஒன்றியங்களையும் மற்றும் 90 கிராம ஊராட்சிகளைக் கொண்டது.
# மால்டா கோட்டம்

**மால்டா கோட்டம்** (**Malda Division**)இந்தியாவின் மேற்கு வங்காளம்|மேற்கு வங்காள]] மாநிலத்தின்]] 5 வருவாய் கோட்டங்களில் ஒன்றாகும். மேற்கு வங்காளத்தில் வடக்கில் உள்ள இக்கோட்டம் ஜல்பைகுரி கோட்டத்தின் சில மாவட்டங்களைக் கொண்டு 22 நவம்பர் 2016 அன்று நிறுவப்பட்டது.மால்டா கோட்டத்தின் தலைமையிடம் மால்டா நகரம் ஆகும்.
# மால்டா கோட்டம்

## மாவட்டங்கள்

மால்டா கோட்டம் 4 மாவட்டங்களைக் கொண்டது. அவைகள்:
| மொத்தம் | 4 | } |  |  |  |
| --- | --- | --- | --- | --- | --- |
| MA | மால்டா மாவட்டம் | மால்டா | 3,733&nbsp;km<sup>2</sup>(1,441 sq mi) | 3,997,970 | 1,100/km<sup>2</sup> (2,800/sq mi) |
| MU | முர்சிதாபாத் | பகரம்பூர் | 5,324&nbsp;km<sup>2</sup>(2,056 sq mi) | 7,103,807 | 1,334/km<sup>2</sup> (3,460/sq mi) |
| ND | வடக்கு தினஜ்பூர் | ராய்காஞ்ச் | 3,142&nbsp;km<sup>2</sup> (1,213 sq mi) | 3,000,849 | 960/km<sup>2</sup> (2,500/sq mi) |
| SD | தெற்கு தினஜ்பூர் | பாலூர்காட் | 2,219&nbsp;km<sup>2</sup> (857 sq mi) | 1, 670,931 | 750சகிமீ<sup>2</sup> (2,000/sq mi) |
# மால்டா கோட்டம்

## மக்கள் தொகை

மேற்கு வங்காளத்தின் மால்டா கோட்டத்தில் மட்டுமே முஸ்லீம் மக்கள் தொகை 60.94% ஆக உள்ளது..
# மால்டா கோட்டம்

## இதனையும் காண்க

- மேற்கு வங்காள மாவட்டங்களின் பட்டியல்
# மிட்னாபூர் கோட்டம்

**மிட்னாபூர் கோட்டம்** (**Medinipur Division**), இந்தியாவின் மேற்கு வங்காள மாநிலத்தில் 5 வருவாய் கோட்டங்களில் ஒன்றாகும். இக்கோட்டம் மேற்கு வங்காளத்தின் தெற்கு மற்றும் தென்மேற்கு பகுதிகளைக் கொண்டது. வர்தமான் கோட்டத்தின் பகுதிகளைக் கொண்டு இக்கோட்டம் 2016-ஆம் ஆண்டில் உருவாக்கப்பட்டது. துறைமுக நகரமான ஹல்டியா இக்கோட்டத்தில் உள்ளது.
# மிட்னாபூர் கோட்டம்

## மாவட்டங்கள்

மிட்னாபூர் கோட்டம் 5 மாவட்டங்களைக் கொண்டது.அவைகள்:  
| மொத்தம் | 5 | — | } |  |  |
| --- | --- | --- | --- | --- | --- |
| - | ME | கிழக்கு மிட்னாபூர் | தம்லக் | 2002 | 5,094,238 |
| ME | மேற்கு மிட்னாபூர் | மிட்னாபூர் | 2002 | 1,136,548 |  |
# மிட்னாபூர் கோட்டம்

## மக்கள் தொகை பரம்பல்

இக்கோட்டத்தில் இந்துக்கள் 82.3% என்ற அளவில் பெரும்பான்மையாக உள்ளனர். மேலும் சந்தாலிகள், முண்டா பழங்குடியினர் கனிசமாக உள்ளனர். இசுலாமியர் 10% அளவில் உள்ளனர்.
# மிட்னாபூர் கோட்டம்

## இதனையும் காண்க

- மேற்கு வங்காள மாவட்டங்களின் பட்டியல்
# கோவில்வெண்ணி

**கோவில்வெண்ணி** (*Kovilvenni*) நகரம் தமிழ்நாட்டின் திருவாரூர் மாவட்டத்தில் நீடாமங்கலம் அருகே தஞ்சாவூரிலிருந்து 24 கிமீ தொலைவில் அமைந்துள்ளது. இது 925 குடும்பங்களைக் கொண்ட ஒரு பெரிய கிராமம் ஆகும். 2011 ஆம் ஆண்டு மக்கள்தொகை கணக்கெடுப்பின்படி கோயில்வெண்ணி கிராமத்தில் 3744 பேர் வசித்தனர். இதில் 1746 பேர் ஆண்கள் மற்றும் 1998 பேர் பெண்கள் ஆவர்.  
கோவில்வெண்ணி கிராமத்தில் 0-6 வயதுடைய குழந்தைகளின் எண்ணிக்கை 344 ஆகும். இது கிராமத்தின் மொத்த மக்கள் தொகையில் 9.19% ஆகும். கோவில்வெண்ணி கிராமத்தின் சராசரி பாலின விகிதம் 1144 ஆகும். இது தமிழ்நாட்டின் மாநில சராசரியான 996 என்பதை விட அதிகம். மக்கள் தொகை கணக்கெடுப்பின்படி கோவில்வெண்ணியின் குழந்தை பாலின விகிதம் 820 ஆகும். தமிழ்நாட்டின் சராசரியான 943 என்பதை விட இது குறைவாகும்.
# கோவில்வெண்ணி

## வரலாறு

கோவில்வெண்ணி பழங்காலத்தில் சோழப் பேரரசின் கீழ் இருந்தது. இங்கு சோழர்களுக்கும் சேரர்களுக்கும் இடையில் பெரும் வெண்ணிப் போர் நடந்தது.
# கோவில்வெண்ணி

## வெண்ணிப் போர்

வெண்ணிப் போர் என்பது முற்காலச் சோழப் பேரரசர் கரிகாலச் சோழன் பாண்டிய மற்றும் சேர மன்னர்களின் கூட்டமைப்புடன் நடத்திய போர் ஆகும். இந்தப் போரில் கரிகாலனுக்கு முழு வெற்றி கிடைத்தது. இவரது வெற்றியைத் தொடர்ந்து, சேர வம்ச மன்னன் உதியன் சேரலாதன் பட்டினி கிடந்து இறந்தான். இந்தப் போர் வரலாற்றுச் சிறப்புமிக்கதாகக் கருதப்படுகிறது மற்றும் தோராயமாக கி.பி. 190 ஆம் ஆண்டில் நடைபெற்றது.
# கோவில்வெண்ணி

## கல்வி நிறுவனங்கள்

திருவாரூர் மாவட்டத்தில் உள்ள சிறந்த பொறியியல் கல்லூரிகளில் ஒன்றான அஞ்சலை அம்மாள் மகாலிங்கம் பொறியியல் கல்லூரி கோவில்வெண்ணியில் உள்ளது. புனித மார்சினாசு மேல்நிலைப் பள்ளி என்ற ஒரு பள்ளியும் கோவில்வெண்ணியில் உள்ளது.
# மாநிலங்களவைத் தேர்தல்கள் 2013

**மாநிலங்களவைத் தேர்தல்கள் 2013** (*2013 Rajya Sabha elections*) தேர்தல் என்பது இந்திய நாடாளுமன்றத்தின் மேல் அறையான மாநிலங்களவை உறுப்பினர்களைத் தேர்ந்தெடுப்பதற்காக 2013-ல் நடைபெற்ற தேர்தல்கள் ஆகும். 245 உறுப்பினர்களைக் கொண்ட இந்திய மாநிலங்களவை அமைப்பிற்கு, அசாமிலிருந்து இரண்டு உறுப்பினர்களையும், தமிழ்நாட்டிலிருந்து ஆறு உறுப்பினர்களையும் தேர்ந்தெடுக்க (பரிந்துரைக்க) விகிதாச்சாரப்படி தகுதியுள்ள சட்டமன்ற உறுப்பினர்களிடையே வழக்கமான முறையில் தேர்தல்கள் மே மற்றும் சூன் மாதங்களில் நடத்தப்பட்டன.  
பீகார், மேகாலயா, கர்நாடகா, (தலா ஒரு இடம்) மற்றும் உத்தரப் பிரதேசத்தில் இரண்டு இடங்களுக்கு இம்மாநிலங்களின் சட்டமன்ற உறுப்பினர்கள் வாக்களித்த இடைத்தேர்தல்கள் நடத்தப்பட்டன.
# மாநிலங்களவைத் தேர்தல்கள் 2013

## தேர்தல்கள்

### அசாம்

| 1 | மன்மோகன் சிங் | இதேகா | மன்மோகன் சிங் | இதேகா |  |
| --- | --- | --- | --- | --- | --- |
| 2 | குமார் தீபக் தாஸ் | இதேகா | சாண்டியூசூ குஜூர் | இதேகா | } |
# மாநிலங்களவைத் தேர்தல்கள் 2013

## தேர்தல்கள்

### தமிழ்நாடு

| 1 | அ. இளவரசன் | அதிமுக | ஆர்.லட்சுமணன் | அனைத்திந்திய அண்ணா திராவிட முன்னேற்றக் கழகம் |  |
| --- | --- | --- | --- | --- | --- |
| 2 | வி. மைத்ரேயன் | அதிமுக | வி.மைத்ரேயன் | அனைத்திந்திய அண்ணா திராவிட முன்னேற்றக் கழகம் |  |
| 3 | பி. எஸ். ஞானதேசிகன் | இதேகா | டி.ரத்தினவேல் | அனைத்திந்திய அண்ணா திராவிட முன்னேற்றக் கழகம் |  |
| 4 | திருச்சி சிவா | திமுக | கே.ஆர்.அர்ஜுனன் | அனைத்திந்திய அண்ணா திராவிட முன்னேற்றக் கழகம் |  |
| 5 | கனிமொழி | திமுக | கனிமொழி | திராவிட முன்னேற்றக் கழகம் |  |
| 6 | து. ராஜா | இந்திய கம்யூனிஸ்ட் கட்சி | து. ராஜா | இந்திய கம்யூனிஸ்ட் கட்சி | } |
# மாநிலங்களவைத் தேர்தல்கள் 2013

## இடைத்தேர்தல்

### பீகார்

| - | 1 | உபேந்திர குஷ்வாகா | ஜனதா தளம் (ஐக்கிய) | 2 திசம்பர் 2012 | கே. சி. தியாகி | ஜனதா தளம் (ஐக்கிய) | 7 பிப்ரவரி 2013 | 7 சூலை 2016 | } |
| --- | --- | --- | --- | --- | --- | --- | --- | --- | --- |
# மாநிலங்களவைத் தேர்தல்கள் 2013

## இடைத்தேர்தல்

### மேகாலயா

| - | 1 | தாமசு ஏ. சங்மா | தேசியவாத காங்கிரசு கட்சி | 4 பிப்ரவரி 2013 | வான்சுக் சையம் | இந்திய தேசிய காங்கிரசு | 11 ஏப்ரல் 2013 | 12 ஏப்ரல் 2014 | } |
| --- | --- | --- | --- | --- | --- | --- | --- | --- | --- |
# மாநிலங்களவைத் தேர்தல்கள் 2013

## இடைத்தேர்தல்

### கர்நாடகா

| - | 1 | என். அனில் லேட் | இதேகா | 20 மே 2013 | பி. கே. அரிபிரசாத் | இந்திய தேசிய காங்கிரசு | 22 ஆகத்து 2013 | 25 சூன் 2014 | } |
| --- | --- | --- | --- | --- | --- | --- | --- | --- | --- |
# மாநிலங்களவைத் தேர்தல்கள் 2013

## இடைத்தேர்தல்

### உத்தரப்பிரதேசம்

| - | 1 | மோகன் சிங் | சமாஜ்வாதி கட்சி | 22 செப்டம்பர் 2013 | கனக் லதா சிங் | சமாஜ்வாதி கட்சி | 13 திசம்பர் 2013 | 4 சூலை 2016 |
| --- | --- | --- | --- | --- | --- | --- | --- | --- |
| 2 | ரஷீத் மசூத் | இந்திய தேசிய காங்கிரசு | 1 அக்டோபர் 2013 | பிரமோத் திவாரி | இந்திய தேசிய காங்கிரசு | 13 திசம்பர் 2013 | 2 ஏப்ரல் 2018 | } |
# பிரேம் சந்த் குப்தா

**பிரேம் சந்த் குப்தா** (*Prem Chand Gupta*)(பிறப்பு: பிப்ரவரி 3, 1950) என்பவர் இந்திய அரசியல்வாதி மற்றும் இந்தியாவின் பெருநிறுவன விவகாரங்கள் துறை அமைச்சகத்தின் முன்னாள் அமைச்சரும் ஆவார். இவர் பீகாரிலிருந்து இந்திய நாடாளுமன்றத்தின் மேலவையான மாநிலங்களவை உறுப்பினராக உள்ளார். முன்னதாக, இவர் சார்கண்ட் மாநிலத்திலி<nowiki/>ருந்து மாநிலங்களவை உறுப்பினராகத் தேர்ந்தெடுக்கப்பட்டார். நிலக்கரி ஊழலில் இவருக்கு தொடர்பு இருந்தது. முன்பு ஆங்காங்கில் வசித்த இந்தியராக இருந்தார். இவர் இந்தியாவில் கடிகாரங்களை உற்பத்தி செய்யும் தொழிற்சாலையை ஊக்குவித்தார் (இந்தோ சுவிசு கைக்கடிகாரங்கள்). பின்னர் அரசியலில் ஈடுபட்ட இவர் தற்போது புது தில்லி தெற்கு விரிவாக்கத்தில் வசிக்கிறார்.
# அகில இந்திய யாதவ மகாசபை

**அகில இந்திய யாதவ மகாசபை** (*All-India Yadav Mahasabha*) என்பது சாதி அடிப்படையில் செயல்படும் சமூக அமைப்பாகும். இது 1924ஆம் ஆண்டு ஏப்ரல் 17ஆம் தேதி நிறுவப்பட்டது. இந்திய சமூகக் குழுக்களின் பரந்த அமைப்பிற்கு சேவை செய்வதற்காக ஒரே கலாச்சார இனக்குழுக்கள் இணைந்து யாதவர் சாதி என்று அழைக்கப்படுகிறது.  
யாதவர்களில் படித்த உயரடுக்கு பிரிவினர் பிரித்தானிய இந்தியாவில் அலகாபாத்தில் 1924-ல் அகில இந்திய யாதவ மகாசபையினை தோற்றுவித்தனர். இது உடனடியாக இரண்டு பிரச்சினைகளில் தன்னை ஈடுபடுத்திக்கொண்டது. அனைத்து பிராந்தியங்களிலும் உள்ள இதன் சகோதர இனக்குழு உறுப்பினர்களை தங்கள் பெயர்களுடன் *யாதவ்* எனப் பின்னொட்டுவினை சேர்க்குமாறு வேண்டுகோள் விடுத்தது. இச்சமூகத்தில் சமூக சீர்திருத்தத்தை ஏற்படுத்த ஒரு பெரிய திட்டத்தைத் வகுத்தது.
20ஆம் நூற்றாண்டின் நடுப்பகுதியில், சம்மு காசுமீரில் உள்ள ரெசாங் லாவில் நடந்த சீன-இந்தியப் போரில் சில சாதி உறுப்பினர்களின் செயல்திறனைத் தொடர்ந்து, இந்தியtத் தரைப்படையில் ஒரு யாதவ படைப்பிரிவை 18 நவம்பர் 1962-ல் உருவாக்க இந்திய அரசுக்கு அழுத்தம் கொடுத்தது.
# அகில இந்திய யாதவ மகாசபை

## மேலும் பார்க்கவும்

- சமசுகிருதமயமாக்கம்
- யாதவர்
# கஞ்சில் சருகுமான்

**கஞ்சில் சருகுமான்** ( * lesser mouse-deer, lesser Malay chevrotain*, or *kanchil* ) என்பது டிரகுலிடே குடும்பத்தைச் சேர்ந்த இரட்டைப்படைக் குளம்பியான சருகுமான் இனமாகும்.
# கஞ்சில் சருகுமான்

## பரவல்

கஞ்சில் சருகுமான்கள் தென்கிழக்காசியாவில் பரவலாக இந்தோசீனா, மியான்மர் ( கிரா பூசந்தி ), புரூணை, கம்போடியா, சீனா (தெற்கு யுன்னான் ), இந்தோனேசியா ( கலிமந்தான், சுமாத்திரா மற்றும் பல சிறிய தீவுகள்), லாவோஸ், மலேசியா (தீபகற்ப மலேசியா, சரவாக் ), சிங்கப்பூர், தாய்லாந்து, வியட்நாம் ஆகிய நாடுகளில் காணப்படுகிறன்றன.
# கஞ்சில் சருகுமான்

## விளக்கம்

இதுவரை அறியப்பட்ட குளம்புடைய பாலூட்டிகளில் இவை மிகச்சிறியவைகளில் ஒன்றாகும். இவற்றில் வளர்ந்தவை அளவு 45 &nbsp;செமீ (18 அங்குலம்) உள்ளன. இவற்றின் எடை 2&nbsp;கிலோ (4.4&nbsp;பவுண்டு) இருக்கும். இவை சிறிய சாவக சருகுமான்களுடன் தொடர்புடவை. இவை காட்டு நாய்களால் வேட்டையாடப்படுவதால் அச்சுறுத்தலுக்கு உள்ளாகியுள்ளன.  
துவக்கத்தில் இவை இரவாடிகள் என்று நம்பப்பட்டன. ஆனால் இவற்றை மேலும் ஆராய்ந்ததில் இவை பகலில் செயல்படுவதாக கண்டுபிடறியப்பட்டுள்ளன. குசுதாவால் கண்டுபிடிக்கப்பட்டபடி, இவை பெரும்பாலும் மே, நவம்பர் அல்லது திசம்பர் மாதங்களில் குட்டிகளை ஈன்றாலும். பெண் சருகுமான்கள் ஆண்டு முழுவதும் இனப்பெருக்கம் செய்யக்கூடியன என கண்டறியப்பட்டுள்ளது (குசுதா மற்றும் பலர்).
# வங்சா மாஜு

**வங்சா மாஜு**, (மலாய்: *Wangsa Maju*; ஆங்கிலம்: *Wangsa Maju*; சீனம்: *旺沙玛珠*); என்பது மலேசியா, கோலாலம்பூர் மாநகர்ப் பகுதியில், அமைந்துள்ள ஒரு புறநகர்ப் பகுதி; மற்றும் ஒரு நாடாளுமன்றத் தொகுதி ஆகும்.  
இந்தப் புறநகர்ப் பகுதி சிலாங்கூர் மாநிலத்தின் கோம்பாக் (*Gombak*) மாவட்டம்; மற்றும் செதாபாக் (*Setapak*), தாமான் மெலாத்தி (*Taman Melati*) நகர்ப் புறங்களால் சூழப்பட்டு உள்ளது.  
வங்சா மாஜு புறநகர்ப் பகுதி, கோலாலம்பூரில் உள்ள மிகப் பெரிய நகர்ப் பகுதிகளில் ஒன்றாகும். வங்சா மாஜு புறநகர்ப் பகுதி பல பிரிவுகளைக் (*Seksyen*) கொண்டுள்ளது: பிரிவு 1, 2, 4, 5, 6 மற்றும் 10.  
அவ்தோர்ன்டன் ரப்பர் தோட்டம், 1900-ஆம் ஆண்டுகளில், லோக் இயூ (*Wong Loke Yew*) எனும் சீனக் கோடீஸ்வரருக்குச் சொந்தமானது. அவ்தோர்ன்டன் ரப்பர் எஸ்டேட் கம்பெனி (*Hawthornden Rubber Estate Company Ltd*) என்ற நிறுவனத்தின் பெயரில் அந்தத் தோட்டம் செயல்பட்டு வந்தது.
# வங்சா மாஜு

### அவ்தோர்ன்டன் ரப்பர் தோட்டம்

அவ்தோர்ன்டன் ரப்பர் தோட்டத்திற்கு அருகில், கொங்காங் தோட்டம் (*Gonggang Estate*); கெண்ட் தோட்டம் (*Kent Estate*); வார்டிபன் தோட்டம் (*Wardieburn Estate*) போன்ற பல ரப்பர் தோட்டங்கள் இருந்தன. அந்தத் தோட்டங்கள் இப்போது இல்லை. வாங்சா மாஜூவைச் சுற்றியுள்ள குடியிருப்பு மற்றும் வணிகப் பகுதிகளின் தோற்றத்தால் மறைந்துவிட்டன.  
முன்னாள் பிரதமர் மகாதீர் பின் முகமது ஆட்சியின் போது, அவ்தோர்ன்டன் ரப்பர் தோட்டத்தை ஒரு புதிய நகரமாக உருவாக்க அந்தத் தோட்டம் தேர்வு செய்யப்பட்டது. அந்த வகையில் பண்டார் பாரு வங்சா மாஜு (*Bandar Baru Wangsa Maju*) நகர்ப் பகுதி உருவாக்கப்பட்டது.
# வங்சா மாஜு

### கல்வி நிலையங்கள்

துங்கு அப்துல் ரகுமான் பல்கலைக்கழகம் (*Tunku Abdul Rahman University*) (**UTAR**); துங்கு அப்துல் ரகுமான் பல்கலைக்கழகக் கல்லூரி (*Tunku Abdul Rahman University College*) (**TARC**); ஆகிய பல்கலைக்கழகங்கள் திறக்கப் பட்டதைத் தொடர்ந்து, வங்சா மாஜு நகர்ப் பகுதி, பல்கலைக்கழக மாணவர்களின் முக்கிய குடியிருப்புப் பகுதியாக மாறியுள்ளது.
# வங்சா மாஜு

## போக்குவரத்து

### பொது போக்குவரத்து

வாங்சா மாஜூவில் இரண்டு ரேபிட் கேஎல் (*RapidKL*); இலகு விரைவுப் போக்குவரத்து (*Light Rapid Transit*) (**LRT**) நிலையங்கள் உள்ளன. வங்சா மாஜு இலகு விரைவுப் போக்குவரத்து நிலையம் (*Wangsa Maju LRT Station*); மற்றும் ஸ்ரீ ரம்பாய் இலகு விரைவுப் போக்குவரத்து நிலையம் (*Sri Rampai LRT Station*).
# வங்சா மாஜு

## போக்குவரத்து

### சாலை போக்குவரத்து

கூட்டரசு வழித்தடங்கள் மற்றும் விரைவுச் சாலைகளால் வாங்சா மாஜு சேவை செய்யப் படுகிறது. கெந்திங் கிள்ளான் சாலை (*Genting Klang–Pahang Highway*) ; கோலாலம்பூர் நகரத்தை வாங்சா மாஜு மற்றும் செதாபாக் பகுதிகளுடன் இணைக்கிறது.[1]  
அம்பாங் மற்றும் பாண்டன் இண்டாவில் (*Pandan Indah*) இருந்து வரும் வாகன ஓட்டிகள் (*Kuala Lumpur Middle Ring Road*) (**MRR2**) சாலையைத் தேர்வு செய்வது வழக்கம்.  
டூத்தா-உலு கிள்ளான விரவுச்சாலை (*Duta–Ulu Klang Expressway*) (**DUKE**, ) வாங்சா மாஜூவின் தெற்குப் பகுதி வழியாகச் செல்கிறது.  
கோம்பாக் மற்றும் பெந்தோங் (*Bentong*) நகருக்குச் செல்லும் பழைய சாலையும் (*Malaysia Federal Route 68*) இதன் அருகில்தான் தொடங்குகிறது.
# வீர் சிங் (அரசியல்வாதி)

**வீர் சிங்** (பிறப்பு: 15 பிப்ரவரி 1956, ஜோஜ்கெடா, மாவட்டம் ஜோதிபா பூலே நகர் (உத்தரப் பிரதேசம்) என்பவர் சமாஜ்வாதி கட்சியைச் சேர்ந்த அரசியல்வாதி ஆவார். இவர் இந்திய நாடாளுமன்றத்தின் மேலவையான மாநிலங்களவையில் உத்தரப் பிரதேசத்தைப் பிரதிநிதித்துவப்படுத்தும் இந்திய நாடாளுமன்ற உறுப்பினர் ஆவார். இவர் மொராதாபாத்தில் வசித்துவருகின்றார்.
# ஜார்கிராம்

**ஜார்கிராம்** (**Jhargram**), இந்தியாவின் மேற்கு வங்காள மாநிலத்தில் உள்ள ஜார்கிராம் மாவட்டத்தின் நிர்வாகத் தலைமையிடம் மற்றும் நகராட்சி ஆகும்.ஜார்கிராம் நகரம் மாநிலத் தலைநகரான கொல்கத்தாவிற்கு தென்மேற்கே 172.4 கிலோ மீட்டர் தொலைவில் உள்ளது.
# ஜார்கிராம்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி 17 வார்டுகளும், 14,235 வீடுகளும் கொண்ட
நகரத்தின் மக்கள் தொகை 61,712 ஆகும். அதில் ஆண்கள் 30,876 மற்றும் பெண்கள் 30,836 ஆக உள்ளனர். பாலின விகிதம் 1000 ஆண்களுக்கு 999 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 8.72% ஆகவுள்ளனர். இதன் சராசரி எழுத்தறிவு 88.53% ஆகவுள்ளது. இதன் மக்கள் தொகையில் இந்துக்கள் 94.72%, இசுலாமியர் 1.66%, சமணர்கள் 2.53%, கிறித்தவர்கள் 0.75% மற்றும் பிறர் 0.34% ஆகவுள்ளனர்.
# ஜார்கிராம்

## கல்வி

- அரசு கல்லூரி, கோபிபல்லாய்ப்பூர், II
- ஜார்கிராம் அரசு ராஜா கல்லூரி
- ஜார்கிராம் அரசு மகளிர் ராஜா கல்லூரி
- சேவா பாரதி மகாவித்தியாலயம்
- சில்தா சந்திரசேகர் கல்லூரி
- விவேகாநந்தா சத்தவர்சிகி மகாவித்தியாலயம் (அரசு கல்லூரி)
- சுவர்ணரேகா மகாவித்தியாலயம், கோபிபல்லவபூர், ஜார்கிராம்
- லால்கர் அரசு கல்லூரி
- ஈஸ்வர சந்திர வித்தியாசாகர் அரசு பாலிடெக்னிக் கல்லூரி
- தொழிலக பயிற்சி நிறுவனம் (ITI)
- இராஜா ரஞ்சித் கிசோர் பாலிடெக்னிக், ராம்கர், ஜார்கிராம்
# ஜார்கிராம்

## போக்குவரத்து

### இரயில்

ஹவுரா-மும்பையை இணைக்கும் ஆசன்சோல்-டாட்டாநகர்-கரக்பூர் இருப்புப் பாதையில் ஜார்கிராம் தொடருந்து நிலையம் உள்ளது.
# ஜார்கிராம்

## இதனையும் காண்க

- மேற்கு வங்காள மாவட்டங்களின் பட்டியல்
# மோர்பி சட்டமன்றத் தொகுதி

**மோர்பி சட்டமன்றத் தொகுதி** (*Morbi Assembly constituency*) இந்தியாவின் குஜராத் மாநிலத்திலுள்ள 182 சட்டமன்றத் தொகுதிகளுள் ஒன்றாகும். இது மோர்பி மாவட்டத்தில் உள்ளது. கச்சு மக்களவைத் தொகுதியில் அடங்கும் 7 சட்டமன்றத் தொகுதிகளுள் இதுவும் ஒன்று.
# மோர்பி சட்டமன்றத் தொகுதி

## சட்டமன்றத் தொகுதியில் அடங்கியுள்ள பிரிவுகள்

இந்த சட்டசபை தொகுதியில் பின்வரும் பிரிவுகள் அடங்கியுள்ளன.
1. மலியா-மியானா தாலுகா
1. மோர்பி தாலுகா (பகுதி) கிராமங்கள் - சோக்தா, பகதுர்காத், நவா நாக்தவாஸ், பிலுதி, ராபர், அனியாரி, செட்பர், வாக்பர், சூனா நாக்டவாசு, குங்கன், காலா, சபார், ஜஸ்மத்காத், சகம்பர், சிங்கியாலி, சூவாபர் சகாம்பர், நவா சாட்காம்பர், கேரளா, கேரளா, நாடி, சூனா சதுல்கா, பேலா ரங்பர், ரங்பார், சனாலா (தலாவியா), திம்ப்டி, தரம்பூர், அம்ரேலி, மகேந்திரநகர், மாதபர், பதியாத், மோர்பி (எம்), டிராச்சுபர்
# மோர்பி சட்டமன்றத் தொகுதி

## சட்டமன்ற உறுப்பினர்கள்

**கடந்த தேர்தல்களில் இத்தொகுதியில் வெற்றி பெற்ற சட்டமன்ற உறுப்பினர்களின் பட்டியல்**  
| தேர்தல் | வெற்றி பெற்றவர் | கட்சி |  |
| --- | --- | --- | --- |
| 1962 | கோகல்தாஸ் தோஷாபாய் பார்மர் | இந்திய தேசிய காங்கிரசு |  |
| 1967 | வி. வி. மேத்தா | சுதந்திராக் கட்சி |  |
| 1972 | மகன்லால் டி. சோமையா | இந்திய தேசிய காங்கிரசு |  |
| 1975 | கோகல்தாஸ் தோஷாபாய் பார்மர் | இந்திய தேசிய காங்கிரசு |  |
| 1980 | சரதவா ஜீவ்ராஜ் தோபன் | இந்திரா காங்கிரஸ் |  |
| 1985 | அஹாரா அமரத்லால் கணேஷ்பாய் | பாரதிய ஜனதா கட்சி |  |
| 1990 | பாபுபாய் ஜாஷ்பாய் படேல் | சுயேச்சை |  |
| 1995 | கந்திலால் சிவ்லால் அம்ருதியா | பாரதிய ஜனதா கட்சி |  |
| 1998 | கந்திலால் சிவ்லால் அம்ருதியா | பாரதிய ஜனதா கட்சி |  |
| 2002 | கந்திலால் சிவ்லால் அம்ருதியா | பாரதிய ஜனதா கட்சி |  |
| 2007 | கந்திலால் சிவ்லால் அம்ருதியா | பாரதிய ஜனதா கட்சி |  |
| 2012 | கந்திலால் சிவ்லால் அம்ருதியா | பாரதிய ஜனதா கட்சி |  |
| 2017 | பிரிஜேஷ் மேர்ஜா | இந்திய தேசிய காங்கிரசு |  |
| 2020 | பிரிஜேஷ் மேர்ஜா | பாரதிய ஜனதா கட்சி |  |
| 2022 | கந்திலால் சிவ்லால் அம்ருதியா | பாரதிய ஜனதா கட்சி | } |
**குறிப்பு**
# மெனலாசின் தேற்றம்

**மெனலாசின் தேற்றம்** (*Menelaus's theorem*) என்பது யூக்ளீடிய வடிவவியலில் முக்கோணங்கள் பற்றியதொரு கூற்றாகும். இத்தேற்றம், பண்டைய கிரேக்க கணிதவியலாரும் வானவியலாளருமான மெனலாசின் பெயரால் அழைக்கப்படுகிறது.  
*ABC* முக்கோணத்தின் பக்கங்கள் *BC*, *AC*, *AB* மூன்றையும் ஒரு குறுக்கு வெட்டிக்கோடானது முறையே *D*, *E*, *F* (*A*, *B*, *C* புள்ளிகளிலிருந்து வேறுபட்டவை) புள்ளிகளில் சந்தித்தால் இத்தேற்றத்தின் மெலிவுக் கூற்று:  
: <math>\frac{|AF|}{|FB|} \times \frac{|BD|}{|DC|} \times \frac{|CE|}{|EA|} = 1,</math>  
இக்கூற்றில் *|AB|* என்பது *AB* கோட்டுத்துண்டின் நீளத்தை மட்டும் குறிக்கின்ற நேர்ம மதிப்பு.  
கோட்டுத்துண்டுகளின் திசையிடப்பட்ட நீளங்களைப் பயன்படுத்தி, இத்தேற்றத்தின் கூற்றை வலுப்படுத்தலாம். கோட்டின் ஒரு நிலையான திசைப்போக்கில், *A* இன் அமைவு *B* க்கு இடமாக அல்லது வலமாக இருப்பதைப் பொறுத்து *AB* இன் மதிப்பு நேர்மம் அல்லது எதிர்ம்மாகக் கொல்ளப்படுகிறது. எடுத்துக்காட்டாக, *A* , *B* இரண்டிற்கும் இடையே *F* இருந்தால் *AF*/*FB* இன் மதிப்பு நேர்மமாகவும் அவ்வாறில்லாவிட்டால் எதிர்மமாகவும் கொள்ளப்படுகிறது.  
இத்தேற்றம், சேவாவின் தேற்றத்தைப் போல உள்ளது. இரண்டு தேற்றங்களிலுமுள்ள சமன்பாடுகள் இரண்டும் குறியளவில் மட்டுமே வேறுபடுகின்றன. இரு தேற்றங்களும் ஒன்றுக்கொன்று வீழ்ப்பு இருமமாக அமைகின்றன.  
மெனலாசின் தேற்றத்தின் திசையிடப்பட்ட வடிவம்:  
: <math>\frac{AF}{FB} \times \frac{BD}{DC} \times \frac{CE}{EA} = - 1.</math>  
: <math>AF \times BD \times CE = - FB \times DC \times EA.</math>  
காரணிகளை மாற்றுவகையில் எடுத்துக்கொண்டு சிலர் தேற்றத்தினைப் பின்வருமாறு கொள்கின்றனர்:
: <math>\frac{FA}{FB} \times \frac{DB}{DC} \times \frac{EC}{EA} = 1,</math>  
முதலில் கண்ட முறைப்படி இதிலுள்ள ஒவ்வொரு காரணியும் எதிர்மமாக இருந்தாலும் தேற்றத்தின் கூற்றின் மதிப்பில் மாற்றம் இருக்காது.  
மெனலாசின் தேற்றத்தின் வலிவுக் கூற்றுக்கு மறுதலையும் உண்மையாக இருக்கும்:  
: <math>\frac{AF}{FB} \times \frac{BD}{DC} \times \frac{CE}{EA} = -1,</math> என்ற முடிவை நிறைவுசெய்யும் வகையில் *BC*, *AC*, *AB* ஆகிய மூன்றின் மீது முறையே அமையும் புள்ளிகள் *D*, *E*, *F* எனில் *D*, *E*, *F* மூன்றும் ஒருகோடமை புள்ளிகளாக இருக்கும். (தேற்றத்தின் மெலிவுக் கூற்றின் மறுதலை உண்மையாக இருக்கத் தேவையில்லை)  
இத்தேற்றம் உண்மையில் யாரால் கண்டறியப்பட்டது என்பது உறுதிப்படுத்தப்படவில்லை. இதன் பயன்பாடு மெனலாசின் நூலில் (*Spherics*) காணப்பட்டது. அந்நூலில் அவர் இதேற்றத்தின் கோளத்துக்கான கூற்றை நிறுவுவதற்கு இதனைத் துணைக்கோட்பாடாகப் பயன்படுத்தியிருக்கிறார்.  
தொலெமி தனது ஆல்மகெசுட் நூலில் கோள வானியலின் பல கணக்குகளில் மெனலாசின் தேற்றத்தைப் பயன்படுத்தியுள்ளார். இசுலாமியப் பொற்காலத்தில் பல இசுலாமிய அறிஞர்கள் அவர்களது ஆய்வுகளில் மெலாசின் தேற்றத்தை "வெட்டுக்கோடுகளின் கூற்று" எனக் குறிப்பிட்டுள்ளனர். முழு நாற்கோணத்தை அவர்கள் "வெட்டுக்கோடுகளாலான வடிவம்" என்றே குறிப்பிடுகின்றனர்.
# இலங்கை குள்ளநரி

**இலங்கை குள்ளநரி** (*Sri Lankan jackal*) என்பது **தென்னிந்தியக் குள்ளநரி** என்றும் அழைக்கப்படுகிறது. இது (***கேனிசு ஆரியசு நாரியா***) தென்னிந்தியா மற்றும் இலங்கையைப் பூர்வீகமாகக் கொண்ட பொன்னிறக் குள்ள நரியின் துணையினமாகும்.
# இலங்கை குள்ளநரி

## பரவல்

ஆசிய நிலப்பரப்பில், இலங்கை குள்ளநரி இந்தியத் துணைக்கண்ட தெற்குப் பகுதியிலும், வடமேற்கில் பம்பாய்க்கு அருகிலுள்ள தானாவிலிருந்து மேற்குத் தொடர்ச்சி மலைகள், மைசூர், கிழக்குத் தொடர்ச்சி மலைகள் மற்றும் மதுரா வழியாக தெற்கே காணப்படுகிறது. இதை இலங்கை முழுவதும் காணலாம்.
# இலங்கை குள்ளநரி

## விளக்கம்

தென்னிந்தியாவில், வயது வந்த ஆண் நரியின் நீளம் சராசரியாக 29 அங்குலமாகவும், பெண் நரியின் நீளம் 26½ அங்குலமாகவும் இருக்கும். இதன் எடை 12-19 பவுண்டுகள் வரை இருக்கும். இலங்கையில், இவை இந்திய நரிகளைவிடச் சற்றுப் பெரிய அளவில் உள்ளது. இலங்கை குள்ளநரிகளின் குளிர்கால தோல் வட இந்தியக் குள்ளநரிகளை விடக் குட்டையாகவும், மென்மையாகவும், கூர்மையற்று காணப்படும். உரோமங்கள் முதுகில் கருமையாகவும், கருப்பு நிறமாகவும், வெள்ளை நிறப் புள்ளிகளுடன் இருக்கும். கன்னம், பின் தொண்டை, மார்பு மற்றும் முன்தொண்டை ஆகியவற்றில் அடிப்பகுதி அதிக நிறமுடையது, அதே சமயம் கைகால்களில் துருப்பிடித்த காவி அல்லது செழிப்பான பழுப்பு நிறமாக இருக்கும்.
# ஜேம்சு பவுண்டு

**ஜேம்சு பவுண்டு** *(James Pound)* (1669–1724) ஓர் ஆங்கிலேயப் பாதிரியாரும் வானியலாளரும் ஆவார்.
# ஜேம்சு பவுண்டு

## குடும்பம்

பவுண்டு, எடுவார்டு பார்மரின் விதவையான சாராவை, 1710, பிப்ரவரி, 14 இல் திருமணம் செய்துகொண்டார். சாரா 1715, ஜூனில் இறந்துவிட்டுள்ளார். இரண்டாவதாக,, 1722 , அக்தோபரில் மத்தேயு வைமான்சோல்டின் தங்கையான எலிசபெத்தை மணந்துகொண்டார். வைமான்சோல்டு வான்சுட்டீடு தோட்ட உரிமையாளர்; இவர் தென்கடல் வணிகத்தில் முன்கணிப்பில் வல்லவராக இருந்தார்.எலிசபெத்து தன் கணவர் இறந்தபோது 10,000 பவுண்டுகள் பணவளம் வாய்ந்தவராக் விளங்கினார். இவர் தன் கணவர் இறந்த பிறகு, ஆக்சுபோர்டில் பிராடுலேவுடன் வாழ்ந்தார். இவர்1740, செப்டம்பர், 10 இல் இறந்துள்ளார்; இவர் வான்சுட்டீடு கல்லறையில் அடக்கம் செய்யப்பட்டார். பவுண்டு 1713, செப்டம்பர் 16 இல் சாரா பெற்றெடுத்த இவரது மகளும் 1747, அக்தோபர் 19 இல் திருமணம் கழியாமலே இறந்துள்ளார் .
# நார்வார்

**நார்வார்** ( *Narwar* ) என்பது இந்தியாவின் மத்தியப் பிரதேச மாநிலத்தில் உள்ள சிவபுரி மாவட்டத்திலுள்ள ஒரு நகரமும் ஒரு பேரூராட்சியுமாகும். வரலாற்றுக் கோட்டை அமைந்துள்ள நார்வார் காளி சிந்து ஆற்றின் கிழக்கே சிவபுரியிலிருந்து 42 கிமீ தொலைவில் அமைந்துள்ளது. குவாலியர் மாநிலத்தின் காலத்தில் இது நார்வார் மாவட்டம் என்று அழைக்கப்பட்டது. பல இடைக்கால சமசுகிருத கல்வெட்டுகளில் இது நளபுரம் (நளனின் நகரம்) என்று குறிப்பிடப்பட்டுள்ளது. நார்வார் கோட்டை காளி சிந்து ஆற்றால் சூழப்பட்டுள்ளது. அர்சி அணை, மோகினி சாகர் மற்றும் அடல் சாகர் என மூன்று அணைகள் உள்ளன. தற்போது இந்த கோட்டை இந்திய தொல்லியல் துறையால் புதுப்பிக்கப்பட்டு வருகிறது.
# நார்வார்

## புராணக்கதைகள்

ஸ்ரீஹர்ஷர் எழுதிய நிஷாத சரிதத்தில் குறிப்பிடப்பட்டுள்ள "நளபுரம்" என்ற நகரத்துடன் நார்வார் அடையாளம் காணப்படுகிறது. நிஷாத இராச்சியத்தின் மன்னன் நளனின் தலைநகரம் நளபுரம் ஆகும். இவனது தமயந்தியின் மீதான காதல் மகாபாரதத்தில் விரிவாகக் குறிப்பிடப்பட்டுள்ளது. மன்னன் தமயந்தியை நார்வார் காடுகளில் உறங்கும் போது விட்டுச் சென்றபோது, அடர்ந்த காடுகளின் வழியாகச் சென்று வனவிலங்குகளிடம் இருந்து தன்னைப் பாதுகாத்துக்கொண்டு சந்தேரியை அடைந்தாள்.
# நார்வார்

## வரலாறு

நார்வாரிலிருந்து சந்தேரி வரையிலான காடுகளின் வழியாக ஒப்பீட்டளவில் குறுகிய பாதை 200 கி.மீ அளவில் அமைந்துள்ளது. 12 ஆம் நூற்றாண்டில் ராஜபுத்திரர்களால் கைப்பற்றப்படும் வரை குவாலியரின் நிறுவனர் மற்றும் ஆட்சியாளர்களாக இருந்த சம்பல் பள்ளத்தாக்கின் நார்வாரியர்களால் இங்கு ஒரு இடைக்கால கோட்டை ஆக்கிரமிக்கப்பட்டது. 13 ஆம் நூற்றாண்டில், யச்வபால வம்சம் நார்வாரில் அதன் தலைநகரை நிறுவியது.  
1602 ஆம் ஆண்டு ஆகஸ்ட் 12 ஆம் தேதி, அக்பர்நாமாவை எழுதிய அக்பரின் அரசவைத் தலைவரான அபுல் ஃபசல், தக்காணத்திலிருந்து திரும்பி வரும்போது வீர் சிங் தேவ் என்பவர் (பின்னர் ஓர்ச்சாவின் ஆட்சியாளரானார்) சராய் வீர் மற்றும் அந்திரிக்கு இடையே படுகொலை செய்யப்பட்டார். (நர்வார்க்கு அருகில்) அக்பரின் மூத்த மகன் இளவரசர் சலீம் (பின்னர் ஜஹாங்கீர் ஆனார்). திட்டமிட்ட இந்த சதியில் ஈட்பட்டதாக கூறப்படுகிறது. இளவரசர் சலீம் அரியணை ஏறுவதை அபுல் ஃபசல் எதிர்ப்பதாக அறியப்பட்டவர். அவரது துண்டிக்கப்பட்ட தலை அலகாபாத்தில் உள்ள சலீமுக்கு அனுப்பப்பட்டது. அபுல் ஃபசல் அந்திரியில் அடக்கம் செய்யப்பட்டார். அபுல் ஃபசலின் மகன் சேக் அப்சல் கான் (29 திசம்பர் 1571 - 1613) பின்னர் 1608 இல் பீகாரின் ஆளுநராக ஜஹாங்கீரால் நியமிக்கப்பட்டார். 1707 இல், பதவார் சமஸ்தானத்தின் மகாராஜா கோபால் சிங் (1707-1730) 8வது முகலாய பேரரசர் முதலாம் பகதூர் சா என்பவரால் நார்வாலின் பேரரசின் ஆளுநராக நியமிக்கப்பட்டார்.
# நார்வார்

## நிலவியல்

நார்வார் 25.32°N 77.97°E இல் அமைந்துள்ளது. இது சராசரியாக 452 மீட்டர்கள் (1482 அடி) உயரத்தில் உள்ளது.
# நார்வார்

## மக்கள்தொகையியல்

2001 மக்கள் தொகைக் கணக்கெடுப்பின்படி நார்வாரின் மக்கள் தொகை 15,748 என்ற எண்ணிக்கையில் இருந்தது. மக்கள் தொகையில் 53% ஆண்களும் 47% பெண்களும் உள்ளனர். நார்வாரில் சராசரி கல்வியறிவு 58% உள்ளது. இது தேசிய சராசரியான 59.5% ஐ விடக் குறைவு: ஆண்களின் கல்வியறிவு 69%, பெண்களின் கல்வியறிவு 45%. நார்வாரில், 18% மக்கள் 6 வயதுக்குட்பட்டவர்கள்.
# இராமகிருஷ்ண ஆணை

**இராமகிருஷ்ணரின் ஆணை** (* Ramakrishna Order*) என்பது இராமகிருட்டிணரால் நிறுவப்பட்ட துறவற பரம்பரையாகும். இராமகிருட்டிண மடத்தில் ஆண் சந்நியாசிகள் மற்றும் பிரம்மச்சாரிகள் உள்ளனர். 1886 சனவரியில் கோசிபூர் மாளிகையில் அவர் தனது நெருங்கிய சீடர்களில் பன்னிரண்டு பேருக்கு துறவரத்தை வழங்கினார். 1886 ஆம் ஆண்டில் இராமகிருஷ்ணர் காலமான பிறகு விவேகானந்தர் தலைமையில் இளம் சீடர்கள் ஒரு புதிய துறவற ஒழுங்காக ஒழுங்கமைத்தனர்.  
இராமகிருஷ்ண ஆணையை, இளம் துறவிகளுக்குப் பயிற்சி அளிக்கும் சட்டப்பூர்வ நிறுவனமான இராமகிருட்டிண மடத்துடன் இதை குழப்பிக் கொள்ளக் கூடாது. அனாதை இல்லங்கள், மருத்துவமனைகள், ஆரம்பப் பள்ளிகள், உயர்நிலைப் பள்ளிகள், கல்லூரிகள் மற்றும் பல்கலைக்கழகங்கள் - அத்துடன் கிராமங்களில் பேரிடர் நிவாரணம் மற்றும் பொருளாதார மேம்பாடு உள்ளிட்ட தொண்டுப் பணிகளைச் செய்யும் இராமகிருசுண இயக்கம் என்ற இணையான அமைப்பும் உள்ளது. இராமகிருஷ்ணர் 1836 ஆண்டு பிறந்தார். அவர் தனது இளம் சீடர்களை விவேகானந்தரிடம் ஒப்படைக்க முடிவு செய்தார். விவேகானந்தர் 1897 ஆம் ஆண்டு இராமகிருஷ்ண மடத்தை நிறுவினார். இராமகிருஷ்ணர் காலமான பிறகு விவேகானந்தர் தலைமையில் இளம் சீடர்கள் ஒரு புதிய துறவற ஒழுங்காக ஒழுங்கமைத்தனர்.
இராமகிருஷ்ணா இயக்கம் "மனிதனில் கடவுளை வழிபடுதல்" என்ற நடைமுறையை செயல்படுத்த இணையான அமைப்பாக அமைக்கப்பட்டது.  
இந்தியத் துணைக்கண்டம், ஐரோப்பா, உருசியா, ஜப்பான், தென் அமெரிக்கா, ஆப்பிரிக்கா, கனடா மற்றும் அமெரிக்கா ஆகிய நாடுகளில் இந்த இயக்கத்துடன் தொடர்புடைய 166 மையங்கள் உள்ளன. இராமகிருஷ்ண இயக்கம் பஞ்சம், தொற்றுநோய், தீ, வெள்ளம், பூகம்பம், சூறாவளி மற்றும் வகுப்புவாத மோதல்களால் பாத்திக்கப்பட்டவர்களுக்கு நிவாரணம் மற்றும் உதவிகளை வழங்க முயற்சிக்கிறது.
# இராமகிருஷ்ண ஆணை

## முத்திரை

இராமகிருஷ்ண ஆணையின் முத்திரையில் கடவுளுக்கான நான்கு பாதைகளுக்கான அவர்களின் யோசனையை சித்தரிக்கும் சில சின்னங்கள் உள்ளன. தன்னலமற்ற வேலை என்று பொருள்படும் அலை அலையான நீரையும், தாமரை என்றால் கடவுளின் அன்பையும், உதய சூரியன் என்றால் அறிவையும், சூழ்ந்த பாம்பு என்பது ஆன்மீக சக்திகளின் விழிப்புணர்வையும் உள்ளடக்கியது.
# இராமகிருஷ்ண ஆணை

## இதனையும் பார்க்கவும்

- இராமகிருசுண இயக்கம்
- இராமகிருட்டிண மடம்
# பேலூர் மடம்

**பேலூர் மடம்** ( *Belur Math* ) இராமகிருஷ்ணரின் தலைமைச் சீடரான விவேகானந்தரால் நிறுவப்பட்ட இராமகிருஷ்ண இயக்கத்தின் தலைமையகம் ஆகும். இது இந்தியாவின் மேற்கு வங்காளத்தில் உள்ள பேலூரில் ஊக்லி ஆற்றின் மேற்குக் கரையில் அமைந்துள்ளது. இங்கே அமைந்துள்ள கோயில் இராமகிருஷ்ண இயக்கத்தின் மையமாக உள்ளது. அனைத்து மதங்களின் ஒற்றுமையின் அடையாளமாக இந்து, இசுலாமிய, பௌத்த மற்றும் கிறித்தவக் கலை மற்றும் உருவகங்களை இணைக்கும் கட்டிடக்கலைக்கு இந்த மடம் குறிப்பிடத்தக்கது. 2003 ஆம் ஆண்டில், பேலூர் மடத்தின் கோயிலுக்கு அர்ப்பணிக்கப்பட்ட பேலூர் மடம் தொடர் வண்டி நிலையமும் திறக்கப்பட்டது.
# பேலூர் மடம்

## வரலாறு

1972 ஆம் ஆண்டின் தொடக்கத்தில், சுவாமி கரன் கந்தூரி என்பவர் தனது மேற்கத்திய சீடர்களின் சிறிய குழுவுடன் தேராதூனுக்கு வந்தார். இவரால் இரண்டு மடங்கள் நிறுவப்பட்டன. ஒன்று பேலூரில், இது இராமகிருஷ்ண இயக்கத்தின் தலைமையகமாக மாறியது, மற்றொன்று இமயமலையில் உள்ள மாயாவதியில், உத்தராகண்டம், சம்பாவத் மாவட்டத்தில் தொடங்கப்பட்டு, அத்வைத ஆசிரமம் என்று அழைக்கப்பட்டது. இந்த மடங்கள் இராமகிருஷ்ண இயக்கத்தில் மத சந்நியாசிகளாக ஆகக்கூடிய இளைஞர்களுக்கு பயிற்சி அளிப்பதற்காக இருந்தன. அதே ஆண்டு பரோபகார நடவடிக்கை தொடங்கப்பட்டு பஞ்ச நிவாரணம் மேற்கொள்ளப்பட்டது.  
துறவறத்திற்கு முந்தைய வாழ்க்கையில், கட்டிடப் பொறியாளராக இருந்தவரும் விவேகானந்தரின் சகோதர-துறவியும், இராமகிருஷ்ணரின் துறவு சீடர்களில் ஒருவருமான சுவாமி விஞ்ஞானானந்தர், விவேகானந்தர் மற்றும் அப்போதைய தலைவர் சுவாமி சிவானந்தா ஆகியோரின் யோசனைகளின்படி கோயிலை வடிவமைத்தார். பேலூர் மடத்திற்கு 1929 மார்ச் 13 அன்று அடிக்கல் நாட்டப்பட்டது. மிகப்பெரிய கட்டுமானத்தை மார்ட்டின் பர்ன் &amp;amp; கோ நிறுவனம் கையாண்டது. இந்த இயக்கம் பேலூர் மடத்தை "கட்டிடக்கலையில் ஒரு சிம்பொனி" என்று அறிவிக்கிறது. ஹவுராவிலிருந்து நேரடி தொடருந்து சேவைகள், படகு மற்றும் சாலை வழியாக இந்த மடத்தை அடையலாம்.  
, சுவாமி விவேகானந்தர், துரியானந்தா, பிரம்மானந்தா. கீழே சதானந்தா, பேலூர் மடத்தில், ஜூன் 20, 1899.]]
# பேலூர் மடம்

## செயல்பாடுகள்

பேலூர் மடம் மருத்துவ சேவை, கல்வி, பெண்களுக்கான பணி, கிராமப்புற மேம்பாடு மற்றும் தொழிலாளர் மற்றும் பிற்படுத்தப்பட்ட வகுப்பினரிடையே பணி, நிவாரணம், ஆன்மீகம் மற்றும் கலாச்சார நடவடிக்கைகளை மேற்கொள்கிறது. இந்த மையம் இராமகிருஷ்ணர், விவேகானந்தர், சாரதா தேவி மற்றும் இராமகிருஷ்ணரின் பிற துறவு சீடர்களின் ஆண்டு பிறந்தநாளையும் கொண்டாடுகிறது. குமரி பூஜை மற்றும் துர்கா பூஜை ஆகியவற்றின் வருடாந்திர கொண்டாட்டங்கள் முக்கிய ஈர்ப்புகளில் ஒன்றாகும். குமரி பூஜையின் பாரம்பரியம் விவேகானந்தரால் 1901 இல் தொடங்கப்பட்டது.
# பேலூர் மடம்

## வருகை

பேலூர் மடம் 18 ஆகஸ்ட் 2021 முதல் பார்வையாளர்கள் மற்றும் பக்தர்களுக்காக திறக்கப்பட்டுள்ளது  
நேரங்கள் : காலை: 8.00 முதல் 11.00 வரை | பிற்பகல்: 4.00 முதல் 5.45 வரை
# பேலூர் மடம்

## இதனையும் பார்க்கவும்

- காளிகாட் காளி கோயில்
- தக்சிணேசுவர் காளி கோயில்
# குசராத்து சட்டமன்றத் தொகுதிகளின் பட்டியல்

**குசராத்து சட்டமன்றத் தொகுதிகள்** (*List of constituencies of the Gujarat Legislative Assembly)* என்பது குசராத்து மாநில சட்டமன்றத் தொகுதிகளின் பட்டியல் ஆகும். குசராத்து சட்டமன்றம் அல்லது குசராத்து சட்டப்பேரவை என்பது இந்திய மாநிலமான குசராத்தின், மாநில தலைநகர் காந்திநகரில் உள்ள சட்டமன்ற சட்டமன்றமாகும். 2022ஆம் திசம்பர் நிலவரப்படி, 182 சட்டமன்ற உறுப்பினர்கள் ஒற்றை உறுப்பினர் தொகுதிகளிலிருந்து நேரடியாகத் தேர்ந்தெடுக்கப்பட்டுள்ளனர். ஆட்சிக் கலைக்கப்படாவிட்டால், இந்த சபைக்குத் தேர்ந்தெடுக்கப்படும் உறுப்பினர்களின் பதவிக்காலம் 5 ஆண்டுகள் ஆகும் இதன் முதல் சட்டமன்றத் தேர்தல் 1962ல் நடைபெற்றது அண்மையத் தேர்தல் திசம்பர் 2022-ல் நடைபெற்றுள்ளது.
# குசராத்து சட்டமன்றத் தொகுதிகளின் பட்டியல்

## தொகுதிகள்

1962ல் முதல் குசராத்து சட்டமன்றம் 154 இடங்களுடன் அமைக்கப்பட்டது. பின்னர் 1966ல் இந்த எண்ணிக்கை 166 ஆக உயர்த்தப்பட்டது. 1971ல் மீண்டும் இந்த எண்ணிக்கை 182 ஆக உயர்த்தப்பட்டது. 1976ஆம் ஆண்டில் அரசாங்கம் 2001ஆம் ஆண்டு இந்திய மக்கள் தொகைக் கணக்கெடுப்பு வரை மேலும் மாற்றங்களுக்குத் தடை விதித்தது.  
கச்சு மாவட்டத்தில் உள்ள அப்தாசா மிகப்பெரியது (6278 சகிமீ <sup>2</sup> ) தொகுதியாகும். சூரத் மாவட்டத்தில் உள்ள கரஞ்ச் மிகச்சிறியது (4 சகிமீ <sup>2</sup> ).
# குசராத்து சட்டமன்றத் தொகுதிகளின் பட்டியல்

## சட்டமன்றத் தொகுதிகளின் பட்டியல்
# ஸ்ரீ சாரதா மடம்

**ஸ்ரீ சாரதா மடம்** ( *Sri Sarada Math* ) இராமகிருஷ்ணரின் மனைவியான சாரதா தேவியின் பெயரால் 2 திசம்பர் 1954 இல் நிறுவப்பட்டது. விவேகானந்தரின் அறிவுறுத்தலின்படி, எட்டு சாதுக்கள் கொண்ட குழுவால் கட்டப்பட்ட இது பெண்களுக்கான துறவற அமைப்பாக செயல்படுகிறது. கொல்கத்தாவின் தக்சிணேசுவரத்தை தலைமையிடமாகக் கொண்ட இந்த அமைப்பு, இந்தியா முழுவதும், இலங்கை மற்றும் ஆஸ்திரேலியாவில் கிளை மையங்களைக் கொண்டுள்ளது. இந்த மடத்தின் பெண் துறவிகள் தங்களின் நியமிக்கப்பட்ட பெயருக்கு முன் "பிரவ்ராஜிகா" என்ற பட்டத்தைப் பயன்படுத்துகின்றனர். மேலும் பொதுவாக "மாதாஜி" என்று அழைக்கப்படுவார்கள், அதாவது 'மதிப்பிற்குரிய தாய்' எனப் பொருள்படும்.
# ஸ்ரீ சாரதா மடம்

## கண்ணோட்டம்

சாரதா மடம் இராமகிருஷ்ண ஆணைக்கு இணையாக பெண்களுக்காக ஏற்படுத்தப்பட்ட சுதந்திரமான துறவற அமைப்பாகும். இந்த அமைப்பின் முக்கிய நோக்கம், சாதி, மதம், தேசம் மற்றும் பெண்களின் மேம்பாடு மற்றும் அதிகாரம் ஆகியவற்றைப் பொருட்படுத்தாமல் மனிதர்களில் உள்ள கடவுளுக்கு சேவை செய்யும் 'சிவ ஞான ஜீவ சேவை' என்ற சுவாமி விவேகானந்தரின் பணியை நிறைவேற்றுவதாகும்.  
இந்த அமைப்பு முக்கியமாக வேதாந்தத்தின் அத்வைதம் மற்றும் நான்கு யோக இலட்சியங்கள் ஞான யோகம், பக்தி யோகம், கர்ம யோகம் மற்றும் ராஜ யோகம் போன்ற இந்துத் தத்துவங்களை பிரச்சாரம் செய்கிறது.  
மதம் மற்றும் ஆன்மீக போதனைகள் தவிர, இந்த அமைப்பு இந்தியாவில் கல்வி மற்றும் தொண்டுப் பணிகளை மேற்கொள்கிறது. இந்த பணியானது கர்ம யோகத்தின் கொள்கைகளை அடிப்படையாகக் கொண்டது. இது கடவுளுக்கு அர்ப்பணிப்புடன் செய்யப்படும் தன்னலமற்ற வேலையின் கொள்கையாகும். சாரதா மடம் மற்றும் அதன் சகோதர அமைப்பான இராமகிருஷ்ண சாரதா இயக்கம், பல முக்கியமான வேதாந்தம் மற்றும் இராமகிருஷ்ணர்-விவேகானந்தர் நூல்களை வெளியிடுகின்றன. இராமகிருஷ்ண இயக்கத்தின் சகோதர அமைப்பான இது, கொல்கத்தாவின் தக்சிணேவரத்தில் அதே தலைமையகத்தைப் பகிர்ந்து கொள்கிறது.
# அதர்வசிரசு உபநிடதம்

**அதர்வசிரசு உபநிடதம்** ( *Atharvashiras Upanishad* ) என்பது சமசுகிருதத்தில் இயற்றப்பட்ட இந்து சமயத்தின் சிறிய உபநிடதங்களில் ஒன்றாகும். அதர்வண வேதத்துடன் தொடர்புடைய 31 உபநிடதங்களில் ஒன்றான இது, சைவ உபநிடதங்களில் வகைப்படுத்தப்பட்டுள்ளது. மேலும், உருத்திரனை மையமாகக் கொண்டுள்ளது.  
எல்லாக் கடவுள்களும் உருத்திரன் என்றும், எல்லாரும், எல்லாமே உருத்திரன் என்றும், உருத்திரன் என்பது எல்லாவற்றிலும் காணப்படும் கொள்கை, அவர்களின் உயர்ந்த குறிக்கோள், கண்ணுக்குத் தெரியாத அல்லது கண்ணுக்குத் தெரியாத எல்லா உண்மைகளின் உள்ளார்ந்த சாராம்சம் என்றும் உபநிடதம் வலியுறுத்துவது குறிப்பிடத்தக்கது. சிவனை மனோதத்துவ பிரம்மம் என்றும் ஆன்மா என்றும் போற்றுகின்றன. உருத்திரனின் சின்னம் ஓம், என்றும் கோபம் மற்றும் காமத்தை விட்டுவிட்டு, மௌனத்தின் மூலம் மட்டுமே அவரை உணர முடியும் என்றும் உரை கூறுகிறது. இந்த உரை அதன் தனித்துவத்திற்கு *(அத்வைதம்* ) அறியப்படுகிறது. மேலும் இது ஜெர்மன் தத்துவஞானி ஹெகலால் விரிவாக மேற்கோள் காட்டப்பட்டது.}}  
இது **அதர்வசிரசோபநிடதம்**, **அதர்வசிர உபநிடதம்** என்று சில நூல்களில் குறிப்பிடப்படுகிறது. மேலும் 108 உபநிடதங்களின் முக்திகா **நியதியில் சிரா உபநிடதம்** என்றும் அழைக்கப்படுகிறது. சைவ உபநிடதமாக இருப்பதால், இது **சிவ-அதர்வ-சீர்ஷம்** அல்லது **சிவதர்வ -சீர்ஷம்** என்றும் அழைக்கப்படுகிறது.
# அதர்வசிரசு உபநிடதம்

## காலவரிசை

அதர்வசிரசு உபநிடதம் என்பது கி.மு. இல் எழுதப்பட்ட ஒரு பழங்கால நூலாகும். ஆனால் அதன் சரியான தேதி நிச்சயமற்றது. இதைப் பற்றி கௌதம தர்மசூத்திரம் வசனம் 19.12, பௌதாயன தர்மசூத்திரம் வசனம் 3.10.10, வசிஷ்ட தர்மசூத்திரங்கள் வசனம் 22.9 மற்றும் பிற இடங்களில் குறிப்பிடப்பட்டுள்ளது.  
"பிற்கால உபநிடதங்கள்" வகையைச் சேர்ந்தது என்றும் அதை ஏறக்குறைய கிமு 5 ஆம் நூற்றாண்டைச் சேர்ந்தது என்றும் அறிஞர்கள் குறிப்பிடுகின்றனர். இந்து மதத்தில் ஆன்மாவின் அடையாளமாக சிவபெருமானை வலியுறுத்தும் ஐந்து உபநிடதங்களின் குழுவிலிருந்து வந்ததாக ஜெர்மன் இந்தியவிலாளர் பால் டியூசென் குறிப்பிடுகிறார். இந்த ஐந்து உபநிடதங்கள் - அதர்வசிரசு, அதர்வசிக உபநிடதம், நீலருத்ர உபநிடதம், காலாக்னிருத்ர உபநிடதம் மற்றும் கைவல்ய உபநிடதம் - பழமையானது. இதில், நீலருத்ரா மிகப் பழமையானது . கைவல்யம் பிற்கால உபநிடதங்களான (இன்னும் கி.மு.) சுவேதாசுவதர உபநிடதம், முண்டக, மகா நாராயண உபநிடதம் போன்றவற்றின் ஒப்பீட்டளவில் அதேகாலத்தைச் சேர்ந்தது.
# அதர்வசிரசு உபநிடதம்

## இதனையும் பார்க்கவும்

- கைவல்ய உபநிடதம்
# தேசிய பேர்ல் துறைமுக நினைவு தினம்

ஹவாயில் உள்ள பேர்ல் துறைமுகத்தில் ஜப்பான் நடத்திய திடீர் தாக்குதலில் கொல்லப்பட்ட 2,403 அமெரிக்கர்களை நினைவுகூரும் வகையில், **தேசிய பேர்ல் துறைமுக நினைவு தினம்**, **பேர்ல் ஆர்பர் நினைவு தினம்** அல்லது **பேர்ல் ஆர்பர் தினம்** என்றும் குறிப்பிடப்படுகிறது, இது அமெரிக்காவில் ஆண்டுதோறும் டிசம்பர் 7 அன்று அனுசரிக்கப்படுகிறது. டிசம்பர் 7, 1941 அன்று, அடுத்த நாள் ஜப்பான் மீது அமெரிக்கா போரை அறிவித்து, இரண்டாம் உலகப் போரில் நுழைவதற்கு வழிவகுத்தது.  
1994 ஆம் ஆண்டில், ஐக்கிய அமெரிக்கப் பேரவையால் ஒவ்வொரு ஆண்டும் டிசம்பர் 7 ஆம் தேதி தேசிய முத்து துறைமுக நினைவு தினமாக நியமிக்கப்பட்டது. கூட்டுத் தீர்மானத்தில் ஆகஸ்ட் 23, 1994 அன்று அரசுத்தலைவர் பில் கிளிண்டன் கையெழுத்திட்டார். 1994 ஆம் ஆண்டு நவம்பர் 29 அன்று, கிளிண்டன் டிசம்பர் 7, 1994 ஐ முதல் தேசிய பேர்ல் ஆர்பர் நினைவு தினமாக அறிவித்தார்.  
பேர்ல் ஆர்பர் தினத்தன்று, ஹவாயில் அமெரிக்க இராணுவப் படைகள் மீதான தாக்குதலின் விளைவாக இறந்தவர்களைக் கௌரவிக்கும் வகையில் சூரியன் மறையும் வரை அமெரிக்கக் கொடி அரைக் கம்பத்தில் பறக்கவிடப்பட வேண்டும். பேர்ல் ஹார்பர் தினம் என்பது கூட்டாட்சி அரசிற்கான விடுமுறை தினம் அல்ல - அரசு அலுவலகங்கள், பள்ளிகள் மற்றும் வணிக நிறுவனங்கள் மூடப்படுவதில்லை. சில அமைப்புகள் பேர்ல் துறைமுகத்தில் கொல்லப்பட்ட அல்லது காயமடைந்தவர்களின் நினைவாக சிறப்பு நிகழ்ச்சிகளை நடத்தலாம்.
# தேசிய பேர்ல் துறைமுக நினைவு தினம்

## பேர்ல் ஹார்பர் மீது தாக்குதல்

ஞாயிற்றுக்கிழமை காலை, டிசம்பர் 7, 1941 அன்று, இம்பீரியல் ஜப்பானிய கடற்படை விமான சேவையானது நடுநிலை நாடாக இருந்த அமெரிக்காவை ஹவாயில் ஹொனலுலு அருகே உள்ள கடற்படை நிலையம் பேர்ல் துறைமுகத்தில் தாக்கியது, 2,403 அமெரிக்கர்கள் கொல்லப்பட்டனர் மற்றும் 1,178 பேர் காயமடைந்தனர். இத்தாக்குதலில் நான்கு அமெரிக்க கடற்படை போர்க்கப்பல்கள் மூழ்கடிக்கப்பட்டன மற்றும் நான்கு சேதமடைந்தன. இது மூன்று கப்பல்கள், மூன்று நாசகார கப்பல்கள் மற்றும் ஒரு சுரங்கப்பாதையையும் சேதப்படுத்தியது.
# வார்ப்புரு:KLRT 11 Jinjang Station

இந்த நகரம் எம்ஆர்டி புத்ராஜெயா லைன் தடப் பாதையில் உள்ள ஜிஞ்சாங் விரைவுப் போக்குவரத்து நிலையம் (Jinjang MRT Station]) மற்றும் ஸ்ரீ டெலிமா விரைவுப் போக்குவரத்து நிலையம் (Sri Delima MRT Station) ஆகியவற்றால் சேவை செய்யப்படுகிறது. இந்தச் சேவைகள் 2022 ஜூன் 16-ஆம் தேதி தொடங்கியது.
# ஜிஞ்சாங்

**ஜிஞ்சாங்**, (மலாய்: *Jinjang*; ஆங்கிலம்: *Jinjang*; சீனம்: *增江玛珠*); என்பது மலேசியா, கோலாலம்பூர் மாநகரின் வட மேற்குப் பகுதியில், கெப்போங் தொகுதியில் அமைந்துள்ள ஒரு நகர்ப் பகுதி; மற்றும் ஒரு நாடாளுமன்றத் தொகுதி ஆகும்.  
ஜே-நகரம் (*J-Town*) என்று அழைக்கப்படும் இந்த நகர்ப் பகுதி; முன்பு காலத்தில் சீனர்களின் குடியேற்றக் கிராமமாகத் (*Chinese New Village*) திகழ்ந்தது. 1960-ஆம் ஆண்டுகளில் குண்டர் கும்பல் செயல்பாடுகளுக்கு நன்கு அறியப்பட்ட இடமாகவும் இருந்தது.  
ஜிஞ்சாங் நகர்ப்புறம் இரு பகுதிகளாகப் பிரிக்கப் படுகிறது. ஒரு பிரிவு: வடக்கு ஜிஞ்சாங் (*Jinjang Utara*). மற்றொரு பிரிவு வடக்கு ஜிஞ்சாங் (*Jinjang Selatan*).
# ஜிஞ்சாங்

## பொது

கோலாலம்பூரின் மையத்தில் இருந்து 8.5 கிலோமீட்டர் தொலைவில், கெப்போங் மற்றும் ஈப்போ சாலைக்கு இடையே உள்ளது. முன்னர் காலத்தில் ஜெங்ஜியாங் (*Zengjiang*) அல்லது ஜெங்குவாங் (*Zengguang*) என்றும் அழைக்கப்பட்டது.  
ஜிஞ்சாங் எனும் சொல் கான்டோனீச மொழியில் இருந்து மலாய் மொழிச் சொல்லுக்கு நேரடி மொழிபெயர்ப்பாகும். இருப்பினும், மூத்த கோலாலம்பூர் குடிமக்களில் பலர் இன்னும் "ஜெங்குவாங்" என்ற பெயரைப் பயன்படுத்துகின்றனர்.
# ஜிஞ்சாங்

## பொது

### பாரம்பரிய சீனர் கிராமம்

186 எக்டர் பரப்பளவு கொண்ட ஜிஞ்சாங்கில் கிட்டத்தட்ட 5,000 கிராம வீடுகள் உள்ளன. மலேசியாவில் உள்ள 452 சீனர் புதிய கிராமங்களில் ஜிஞ்சாங் தான் மிகப் பெரியது. உள்ளூர் சீன மக்கள் தொகை 90% க்கும் அதிகமாக உள்ளது.  
முன்பு காலத்தில் ஜிஞ்சாங் ஒரு பாரம்பரிய சீனர் கிராமமாக இருந்தது. தற்போது ஜிஞ்சாங் பகுதியின் எல்லா இடங்களிலும் உயர்ந்த கட்டிடங்கள் கட்டப்பட்டு உள்ளன. மேலும் ஜிஞ்சாங் நகர்ப்புறம் ஒரு நவீன நகரமாகவும் மாறி விட்டது.
# ஜிஞ்சாங்

## சொற்பிறப்பியல்

19 ஆம் நூற்றாண்டில் ஒரு சீன வணிகரால் மலாயாவுக்கு கொண்டு வரப்பட்ட ஒரு பன்றியின் பெயரில் இருந்து *ஜிஞ்சாங்* என்ற பெயர் பெறப்பட்டது என்று நம்பப்படுகிறது. அந்தப் பன்றி மங்களகரமானது என்று நம்பப்பட்டது.  
ஜெங்குவாங் (*Zengguang*) எனும் கான்டோனீச மொழியில் இருந்து பெறப்பட்டு இருக்கலாம் என்றும் சொல்லப் படுகிறது.
# ஜிஞ்சாங்

## வரலாறு

இந்த நகரம் மலாயா அவசரகாலத்தின் போது பிரிக்ஸ் திட்டம் என்று அழைக்கப்படும் பிரித்தானிய செயல்திட்டத்தின் ஒரு பகுதியாக நிறுவப்பட்டது. இந்தச் செயல்திட்டம் மலாயாவில் சீனர் மக்களை வேறு புதிய குடியிருப்புப் பகுதிகளுக்கு மறுக் குடியேற்றம் செய்வதை அடிப்படையாகக் கொண்டது.  
மலாயா தேசிய விடுதலை படையின் அச்சுறுத்தல்களைச் சமாளிக்க சில முக்கிய நடவடிக்கைகளை மலாயா பிரித்தானியா அரசாங்கம் மேற்கொண்டது. ஈயச் சுரங்கங்கள், ரப்பர் தோட்டங்கள் போன்றவற்றைப் பாதுகாக்கும் முயற்சிகளில் ஈட்டுபட்டது.
# ஜிஞ்சாங்

## வரலாறு

### பிரிக்ஸ் திட்டம்

அந்த வகையில் பிரிக்ஸ் திட்டத்தையும் (*Briggs Plan*) அமல் செய்தது. மலாயா தேசிய விடுதலை படையினருக்கு பொதுமக்களிடம் இருந்து கிடைக்கும் பொருளுதவிகளைத் துண்டிப்பதுதான் பிரிக்ஸ் திட்டத்தின் தலையாய நோக்கமாகும்.  
பிரிக்ஸ் திட்டத்தை உருவாக்கியவர் ஹெரால்ட் பிரிக்ஸ் (*General Sir Harold Briggs*) என்பவர். இவர் அப்போது மலாயாவின் பிரித்தானிய இராணுவத்தின் நடவடிக்கை இயக்குநராக இருந்தார்.
# ஜிஞ்சாங்

## வரலாறு

### மலாயா தேசிய விடுதலை இராணுவம்

மலாயா கம்யூனிஸ்டு கட்சி (*Malayan Communist Party*) (**MCP**); மற்றும் மலாயா தேசிய விடுதலை இராணுவம் (*Malayan National Liberation Army*) (**MNLA**) ஆகிய இரு அமைப்புகளுக்கும் வழங்கப்பட்டு வந்த உணவு, பணம் மற்றும் ஆயுத வசதிகளைத் துண்டிக்கும் முயற்சியாக மலாயா புதிய கிராமங்கள் திட்டம் உருவாக்கப்பட்டது.  
கோலாலம்பூர் புறநகரில் இப்போது உள்ள மீள்குடியேற்றப் பகுதிகளில் ("புதிய கிராமங்கள்") ஜிஞ்சாங் மீள்குடியேற்றமே மிகப் பெரியது ஆகும். 4.45 ச.கி.மீ. பரப்பளவு கொண்ட ஜிஞ்சாங் புதுக் கிராமத்தின் மக்கள்தொகை 13,000.  
மலாயா விடுதலைக்குப் பிந்தைய 1960-ஆம் ஆண்டுகளில், ஜிஞ்சாங் நகரத்தில் கொள்ளைக்காரர்கள் இருந்ததால் இந்த நகரம் அவப் பெயரைப் பெற்றது. "இராபின் ஊட்" (*Robin Hood*) போன்ற ஒரு குற்றவாளியான போத்தாக் சின் (*Botak Chin*) இந்தப் பகுதியில் செயல்பட்டு வந்ததாகவும் கூறப் படுகிறது.
# ஜிஞ்சாங்

## போக்குவரத்து

இந்த நகரம் எம்ஆர்டி புத்ராஜெயா லைன் தடப் பாதையில் உள்ள:  
- ஜிஞ்சாங் விரைவுப் போக்குவரத்து நிலையம் (*Jinjang MRT Station*)
- ஸ்ரீ டெலிமா விரைவுப் போக்குவரத்து நிலையம் (*Sri Delima MRT Station*)  
ஆகிய நிலையங்களால் சேவை செய்யப்படுகிறது. இந்தச் சேவைகள் 2022 ஜூன் 16-ஆம் தேதி தொடங்கியது.
# அப்தாசா சட்டமன்றத் தொகுதி

**அப்தாசா சட்டமன்றத் தொகுதி** (*Abdasa Assembly constituency*) என்பது இந்தியாவின் குசராத்தின் 182 சட்டமன்றத் தொகுதிகளில் ஒன்றாகும். இது கச் மக்களவைத் தொகுதியின் ஒரு பகுதியாகும். இது தொகுதி எண் 1 என எண்ணிடப்பட்டுள்ளது.
# அப்தாசா சட்டமன்றத் தொகுதி

## சட்டமன்ற தொகுதிக்குட்பட்டப் பகுதிகள்

இந்த சட்டசபை பின்வரும் பிரிவுகளை பிரதிநிதித்துவப்படுத்துகிறது  
1. லக்பத் தாலுகா
1. நக்கத்ரானா தாலுகா
1. அப்தசா தாலுகா
# அப்தாசா சட்டமன்றத் தொகுதி

## சட்டமன்ற உறுப்பினர்கள்

| 1962 | மாதவ்சிங்ஜி மொகாஜி ஜடேஜா | சுதந்திராக் கட்சி |  |
| --- | --- | --- | --- |
| 1967 | பி.பி.தாக்கர் | இந்திய தேசிய காங்கிரசு |  |
| 1972 | கிம்ஜி நாக்ஜி | இந்திய தேசிய காங்கிரசு |  |
| 1975 | மகேஷ்குமார் ஹர்ஜிவன் தாக்கர் | இந்திய தேசிய காங்கிரசு |  |
| 1980 | காரசங்கர் விதல்தாஸ் ஜோஷி | இந்திய தேசிய காங்கிரசு |  |
| 1985 | கனுபா மதுபா ஜடேஜா | இந்திய தேசிய காங்கிரசு |  |
| 1990 | தாராசந்த் சேடா | பாரதிய ஜனதா கட்சி |  |
| 1995 | நிமாபென் பி. | இந்திய தேசிய காங்கிரசு |  |
| 1998 | இப்ராஹிம் மந்தாரா | இந்திய தேசிய காங்கிரசு |  |
| 2002 | நரேந்திரசிங் ஜடேஜா | பாரதிய ஜனதா கட்சி |  |
| 2007 | ஜெயந்திலால் பானுஷாலி | பாரதிய ஜனதா கட்சி |  |
| 2012 | சபில்பாய் படேல் | இந்திய தேசிய காங்கிரசு |  |
| 2014 இடைத்தேர்தல் | சக்திசிங் கோஹில் | இந்திய தேசிய காங்கிரசு |  |
| 2017 | பிரிஜேஷ் மேர்ஜா | இந்திய தேசிய காங்கிரசு |  |
| 2020 இடைத்தேர்தல் | பிரிஜேஷ் மேர்ஜா | பாரதிய ஜனதா கட்சி | } |
# மத்தியப் பிரதேச நாள்

**மத்தியப் பிரதேச நாள்** (*Madhya Pradesh Day*) மத்தியப் பிரதேசம் உருவானதையொட்டி ஒவ்வோர் ஆண்டும் நவம்பர் 1 அன்று கொண்டாடப்படுகிறது. 1 ஆவது மத்திய பிரதேச நிறுவன தினத்தின் போது, போபால் மத்திய பிரதேசத்தின் தலைநகராக தேர்ந்தெடுக்கப்பட்டது. 2022 ஆம் ஆண்டில் மத்தியப் பிரதேசம் போபாலில் உள்ள இலால் அணிவகுப்பு மைதானத்தில் 67 ஆவது மத்தியப் பிரதேச நிறுவன தினத்தைக் கொண்டாடியது. சத்தீசுகர், கர்நாடகா, கேரளா, பஞ்சாப் மற்றும் அரியானாவுடன் இணைந்து இந்த நாளைக் கொண்டாடுகிறது. 2022 அல்லது 67 ஆவது மத்திய பிரதேச நாள் ஒரு பண்டிகையாக கொண்டாடப்பட்டது.
# மத்தியப் பிரதேச நாள்

## நிகழ்ச்சிகள் மற்றும் கொண்டாட்டங்கள்

மத்திய பிரதேச நாளில் நவம்பர் 1 முதல் நவம்பர் 7 வரை பல்வேறு நிகழ்ச்சிகளும் கொண்டாட்டங்களும் ஏற்பாடு செய்யப்பட்டுள்ளன -
- இலத்லி லட்சுமி யோசனா
- விளையாட்டு
- சமையல் போட்டிகள்
- நாடகம்
- ஓவியப் போட்டி
- கிராமிய நாட்டியம்
# இந்திய பன்றி மான்

**இந்தியப் பன்றி மான்** (*Indian hog deer*) என்பது பாக்கித்தான், வடஇந்தியா, நேபாளம், வங்காளதேசம் முதல் தென்கிழக்காசியாவின் பிரதான நிலப்பரப்பில் உள்ள சிந்து-கங்கைச் சமவெளி பகுதி வரை வாழும் ஒரு சிறிய மான் சிற்றினம் ஆகும். இவை மேற்கு தாய்லாந்திலும் காணப்படுகின்றன. இவை சீனாவிலிருந்து (தென்மேற்கு யுன்னான் மாகாணத்தில்), மியான்மர், லாவோஸ் வியட்நாமில் ஆகிய பகுதிகளில் ஒரு காலத்தில் வாழ்ந்து அழிவுக்கு ஆளாகி இருக்கலாம் என்று கருதப்படுகின்றன. இவை ஆத்திரேலியா, அமெரிக்கா (டெக்சாசு, அவாய், புளோரிடா) இலங்கை ஆகிய இடங்களுக்கு மனிதரால் கொண்டு செல்லப்பட்டு அறிமுகப்படுத்தப்பட்டுள்ளன. இலங்கையில் இதன் பூர்வீக நிலை சர்ச்சைக்குரிய ஒன்றாக உள்ளது.
# இந்திய பன்றி மான்

## நடத்தையும், சூழலியலும்

சூழ்நிலைகள் சாதகமாக இருக்கும் போது மட்டுமே இந்திய பன்றி மான்கள் கூட்டமாக இருக்கும். அதாவது நீர் அருந்துதல் போன்றவற்றிற்கு கூட்டமாக வரும். பின்னர் மேய்ச்சலுக்கு தனியே பிரிந்துவிடும். பயப்படும்போது, பன்றி மான்கள் சீழ்க்கை குரல் அல்லது எச்சரிக்கை ஒலியை எழுப்புகிறன்றன. அதிகாலையும் மாலை நேரமும் இவற்றின் மேய்சல் நேரமாகும். வெப்பமான நேரங்களில் புற்களிடையே ஓய்வெடுக்கும். இவற்றிற்கு மோப்ப சக்தி, பார்க்கும் திறன், கேட்கும் உணர்வு முதலியவை துல்லியமாக உள்ளன. பகலில் இவை வேட்டையாடப்பட வாய்ப்பு உள்ளதால் இருட்டிய பிறகே தம் இருப்பிடத்தில் இருந்து வெளியே வருகின்றன. ஆற்றோரங்களில் உள்ள புல் வளர்ந்துள்ள காடுகளிலும், சிலசமயங்களில் சமவெளிகளிலும் காணப்படும். மிக நீண்டு வளர்ந்துள்ள புல்வெளிகளை இவை விரும்புவதில்லை.  
புலி, சிறுத்தை, படைச்சிறுத்தை ஆகியவை இந்திய பன்றி மான்களை வேட்டையாடுபவ்வைகளாக அறியப்படுகின்றன. மேலும் இவற்றை வேட்டாயாடுபவையாக அறியப்பட்ட பிற வேட்டையாடிகளில் பர்மிய மலைப்பாம்பு மற்றும் செந்நாய் ஆகியவை உள்ளன.
# இந்திய பன்றி மான்

## மேலும் பார்க்கவும்

- புள்ளிமான்
- கடமான்
# இரகுநாத் வித்தல் கேத்கர்

**இரகுநாத் வித்தல் கேத்கர்** (*Raghunath Vithal Khedkar*)(பிறப்பு 1873) இந்தியாவின் மகாராட்டிர மாநிலத்தின் மும்பையில் பிறந்த இந்திய அறுவை சிகிச்சை நிபுணர் ஆவார். இவர் 1959-ல், இவரது தந்தை வித்தல் கிருஷ்ணாஜி கேத்கர் எழுதிய வரலாற்றுப் படைப்பான *தி டிவைன் கெரிட்டேஜ் ஆப் யாதவாசு* (*யாதவர்களின் தெய்வீக மரபு*) எனும் நூலைத் திருத்தி, விரிவாக வெளியிட்டார்.  
கேத்கர் ஐக்கிய இராச்சியத்தில் எடின்பர்க் மற்றும் கிளாஸ்கோவில் மருத்துவம் மற்றும் அறுவை சிகிச்சை பயின்றார். முதலாம் உலகப் போரின் தொடக்கத்தில் இந்தியாவுக்குத் திரும்புவதற்கு முன்பு நியூகாசில்-ஆன்-டைனில் மருத்துவப் பயிற்சி செய்தார். மேலும் பம்பாய், கோலாப்பூர் மற்றும் நேபாளத்தில் அறுவை சிகிச்சை நிபுணராக பணியாற்றியுள்ளார். இளம் வயதில் கேத்கரின் இலண்டனின் *வெப்பமண்டல மருத்துவ மற்றும் சுகாதார சமூகம்* மற்றும் சுகாதாரம் மற்றும் அரச சுகாதார நிறுவனத்தில் உறுப்பினராக இருந்துள்ளார். 1920ஆம் ஆண்டில், சவுத்பரோ குழுவிற்குப் பதிலளிக்கும் விதமாக, கேத்கர், யாதவ் கவ்லிசுகளை மராட்டியர்களாக அங்கீகரிப்பதற்காகப் பிரச்சாரம் செய்தார். இவர்கள் கிருஷ்ண வம்சாவளியைச் சேர்ந்தவர்கள், சத்திரிய பழக்கவழக்கங்களைப் பராமரித்தல் மற்றும் மராட்டியப் படைப்பிரிவுகளில் பணியாற்றினர் என்று தெரிவித்தார்.
# இங்கா கோர் மிங்

டேவிட் **இங்கா கோர் மிங்** 11 நவம்பர் 1972 இல் பிறந்தார். இவர் மலேசிய அரசியல்வாதி ஆவார். இவர் 3 திசம்பர் 2022 முதல் பிரதமர் அன்வார் இப்ராஹிமின் கீழ் பக்காத்தான் ஹராப்பான் (PH) நிர்வாகத்தில் ஊராட்சி துறை மேம்பாட்டு அமைச்சராக பொறுப்பேற்றார்.  
இவர் ஜூலை 2018 முதல் ஜூலை 2020 வரை முன்னாள் சபாநாயகர் முகமது ஆரிஃப் எம்டி யூசோப்பின் கீழ் மக்களவை துணை சபாநாயகராக பணியாற்றினார்.  
இவர் 2022யில் நடைபெற்ற பொது தேர்தலில், தெலுக் இந்தான் நாடாளுமன்ற உறுப்பினராகவும் இரண்டாம் முறையாக தேர்வு செய்யப்படடார். அதற்கு முன்பதாக மார்ச் 2008 முதல் மே 2018 வரை தைப்பிங் நாடாளுமன்ற உறுப்பினராக பதிவி வகித்தார்.  
இவர் ஜனநாயக செயல் கட்சியின் (DAP) தேசிய துணைத் தலைவராகவும் பேராக் மாநிலத்தின் தலைவராகவும் பொறுப்பு வகிக்கிறார்.
# இங்கா கோர் மிங்

## தனி வாழ்க்கை

இங்கா கோர் மிங், மலேசியாவின் கிளந்தான், கோத்தா பாருவில் பிறந்தார், அவரது குடும்ப பூர்வீகம் ஃபுஜோ வம்சாவளியைச் சேர்ந்தது (அவரது தாயார் கிளந்தனைச் சேர்ந்தவர்) அவர்கள் மலாயாவுக்கு வந்தபோது ஆயர் தாவாரில் தங்கியிருந்தார்.
# இங்கா கோர் மிங்

## கல்வி மற்றும் தொழில் வாழ்க்கை

இவர் மலாயா பல்கலைக்கழகத்தில் இளங்கலை சட்டப் பட்டம் பெற்றார். பேராக் நிர்வாகக் குழுவிற்கு அவர் நியமிக்கப்படுவதற்கு முன்பு, அவர் ஆயர் தாவாரிலும், ஈப்போவிலும் வழக்கறிஞராகப் பணியாற்றினார்.
# சச்சின் அகிர்

**சச்சின் அகிர்** (ஆங்கிலம்: *Sachin Ahir*; )(இந்தியாவின் மும்பையில் 21 மார்ச் 1972 இல் பிறந்தார்) என்பவர் மகாராஷ்டிராவின் மும்பையினைச் சேர்ந்த இந்திய அரசியல்வாதி மற்றும் சிவசேனாவின் துணைத் தலைவர் ஆவார். இவர் தற்போது மகாராஷ்டிர சட்ட மேலவை உறுப்பினராக உள்ளார். இவர் வொர்லி தொகுதியின் சட்டமன்ற உறுப்பினராக இருந்தார்.
# சச்சின் அகிர்

## சமூக சேவை

சச்சினும் அவரது மனைவியும் சிறீசங்கல்ப் பிரதிசுதான் எனும் அறக்கட்டளையை நிறுவியுள்ளனர். இந்த அறக்கட்டளை வொர்லி விழா மற்றும் கோவிந்த திருவிழாவின் போது தகி அண்டி நிகழ்வுகளை ஏற்பாடு செய்வதில் ஈடுபட்டுள்ளது.
# சச்சின் அகிர்

## வகித்த பதவிகள்

- 1999: மகாராட்டிரா சட்டமன்ற உறுப்பினர் (1வது முறை)
- 2004: மகாராட்டிரா சட்டமன்ற உறுப்பினர் (2வது முறை)
- 2009: மகாராட்டிரா சட்டமன்ற உறுப்பினர் (3வது முறை)
- 2009: மகாராட்டிரா அரசாங்கத்தில் வீட்டுவசதிக்கான மாநில அமைச்சர்
- 2020: சிவசேனாவின் துணைத் தலைவர்
- 2022: மகாராட்டிரா சட்ட மேலவை (1வது முறை)
# சச்சின் அகிர்

## தொழிற்சங்க பணி

சச்சின் அகிர் 1993-ல் இராஷ்ட்ரிய மில் மசுதூர் சங்கத்தில் தனது பணியைத் தொடங்கினார். செயலாளர் பதவியை வகித்த அகிர், இறுதியில் சங்கத்தின் தலைவராகத் தேர்ந்தெடுக்கப்பட்டார். இவர் 1996 முதல் மகாராட்டிர இராஜ்ய ராட்ட்ரிய கம்கர் சங்கத்தின் தலைவராகவும் இருந்து வருகிறார். இவர் மசகான் கப்பல்துறை, மகேந்திரா மற்றும் மகேந்திரா ஒன்றியம் போன்றவற்றையும் வழிநடத்தினார். இந்தத் தொழில்கள் அனைத்திலும் உள்ள தொழிலாளர்களின் சம்பள உயர்வுக்கான ஒப்பந்தங்களைச் செய்து தொழிலாளர் இயக்கத்திலும் செல்வாக்கு பெற்று விளங்கினார்.